

[image: ]	

	

Број: 02 - __________                                                                                          П Р Е Д Л О Г
_______ 2025 година
С к о п ј е

ЗАПИСНИК
од Седмата седница на Управниот одбор на
Фондот за здравствено осигурување на Република Северна Македонија,
одржана на 26 февруари 2025 година со почеток во 11,55 часот 
во просториите на Фондот 

Присутни членови на Управниот одбор:
· [bookmark: _Hlk100059169]д-р Бесник Хамити- претставник од Министерсто за здравство– заменик претседал;
· [bookmark: _Hlk188953232]д-р Димитар Димитриевски - претставник од здружението на пензионерите– член;
· Маја Чемерикиќ Велковска– претставник од Организацијата на потрошувачи – член;
· Трпе Деаноски- претставник од Сојузот на синдикатите на Македонија – член;
· Бранко Азески- претставник од Сојуз на стопански комори на Македонија;

Отсутни членови на Управниот одбор:
· [bookmark: _Hlk177543659]Ирена Петковски- претставник од Министерството за финансии – претседател;
· Проф. Д-р Калина Гривчева Старделова- претставник од Фармацевтска комора на Македонија;

Присутни од ФЗОРСМ:
· Сашо Клековски, ВД Директор на ФЗОРСМ;
· Бранко Аџигогов, ВД Директор на ФЗОРСМ;
· Христо Трповски, раководител на одделението за регрес и судски постапки,во својство на лице одговорно за организирање на работата на Управниот одбор на ФЗОРСМ;
· Емилија Младеновска,со овластување шеф на кабинет во својство на записничар

Седницата ја отвори и водеше претседателот Бесник Хамити. На почетокот утврди дека се присутни пет членови на Управниот одбор, со што условите за полноважно работење и одлучување се исполнети, по што го прочита претходно доставениот 

П Р Е Д Л О Г - Д Н Е В Е Н  Р Е Д

1. [bookmark: _Hlk161646278][bookmark: _Hlk161644419]Разгледување на Извештајот од извршениот попис на средствата,побарувањата и обврските на Фондот со состојба на 31.12.2024 година, со предлог одлуки;
2. [bookmark: _Hlk192166130]Предлог за донесување Правилник за изменување на Правилникот за критериумите за склучување договори и начин на плаќање и постапка за остварување на правото и на здравствените услуги за биомедицинско потпомогнато оплодување во здравствените установи кои вршат специјалистичко – консултативна здравствена заштита;
3. Предлог – заклучок за пренамена на условен договорен надоместок за ЈЗУ УК  за детски болести Скопје;
4. Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година;
5. [bookmark: _Hlk190690223]Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од специјалистичко- консултативната здравствена заштита за 2025 година;
6. Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на  специјалистичко- консултативната стоматолошка здравствена заштита од дејностите орална хирургија, ортодонција и протетика за 2025 година;
7. Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на лабораториските испитувања во специјалистичко- консултативната здравствена заштита по упат од избран лекар за 2025 година;
8. Предлог за утврдување на референтни цени на здравствени услуги;
9. Разгледување на молба поднесена од ПЗУ Аптека ,,П.Р. Фарм два’’ од Гостивар;
10. Разно;
Потоа праша дали има други предлози за разгледување на денешната седница, односно за дополнување на дневниот ред. 

Директорите предложија да се дополни дневниот ред со Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерство за здравство и Фонд за здравствено осигурување

[bookmark: _Hlk126934022]Предлогот беше прифатен од членовите на Управниот одбор по што за дневниот ред за седмата седница, Управниот одбор едногласно го усвои следниот

Д Н Е В Е Н  Р Е Д

1. [bookmark: _Hlk190691915]Разгледување на Извештајот од извршениот попис на средствата,побарувањата и обврските на Фондот со состојба на 31.12.2024 година, со предлог одлуки;
2. Предлог за донесување Правилник за изменување на Правилникот за критериумите за склучување договори и начин на плаќање и постапка за остварување на правото и на здравствените услуги за биомедицинско потпомогнато оплодување во здравствените установи кои вршат специјалистичко – консултативна здравствена заштита;
3. Предлог – заклучок за пренамена на условен договорен надоместок за ЈЗУ УК  за детски болести Скопје;
4. Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година;
5. Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од специјалистичко- консултативната здравствена заштита за 2025 година;
6. Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на специјалистичко- консултативната стоматолошка здравствена заштита од дејностите орална хирургија, ортодонција и протетика за 2025 година;
7. [bookmark: _Hlk193200122]Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на лабораториските испитувања во специјалистичко- консултативната здравствена заштита по упат од избран лекар за 2025 година;
8. Предлог за утврдување на референтни цени на здравствени услуги;
9. Разгледување на молба поднесена од ПЗУ Аптека ,,П.Р. Фарм два’’ од Гостивар;
10. [bookmark: _Hlk193876091]Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерство за здравство и Фонд за здравствено осигурување; 
11. Разно;
Потоа се пристапи кон разгледување на точките на дневниот ред.

[bookmark: _Hlk192772788]ТОЧКА 1 - Разгледување на Извештајот од извршениот попис на средствата, побарувањата и обврските на Фондот со состојба на 31.12.2024 госина, со предлог одлуки

За првата точка на дневниот ред, објаснување даде Директорот  Аџигогов дека ова е стандардна годишна пракса, дека се формирани комисии за вршење на редовен годишен попис на средствата, побарувањата и обврските со состојба на 31.12.2024 година, како и Централна комисија за попис. Согласно Законот за сметководство за буцетите и буџетските корисници, извршен е редовен годишен попис со состојба на 31.12.2024 година и согласно Правилникот за попис на правниот субјект и Правилникот за сметководство за буџети и буџетски корисници, изврпено е усогласување на сметководствената состојба со фактичка (пописна) состојба, во која се опфаќаат сите средства, побарувања и обврски. Откако се спроведоа законски пропишаните задачи, комисиите за попис изготвуваат извештаи за попис. Централната комисија за попис, при разгледување на добиените извештаи од пописните комисии, во рамки на своите можности и ингеренции, вршеше консултации со комисиите на подрачните служби, со цел навремено разгледувзање и усвојување на пописите. Пописините листи со извештаи се доставуваат до Централната комисија за попис која изготвува извештај како збир на сите поединечни извештаи и пописни листи од сите комисии за попис, во Фонд за здравствено осигурување на Репулика Северна Македонија.

 По објаснувањето, Управниот одбор едногласно ги донесе предложените одлуки, и тоа

Одлука
за усвојување на Извештајот од извршениот попис на средствата,побарувањата и обврските на Фондот со состојба на 31.12.2024 година

Одлука
за отпис на побарувања и обврски

Одлука
за раскнижување на констатиран кусок на опрема и ситен инвентар
и
Одлука
за расходување на опрема и ситен инвентар

[bookmark: _Hlk98228839][bookmark: _Hlk193195529]ТОЧКА 2- Предлог за донесување Правилник за изменување на Правилникот за критериумите за склучување договори и начин на плаќање и постапка за остварување на правото и на здравствените услуги за биомедицинско потпомогнато оплодување во здравствените установи кои вршат специјалистичко – консултативна здравствена заштита

Директорот Aџигогов , информираше дека со измените на овој Правилник, се зголемува рокот за поднесување на управен приговор од страна на осигуреното лице до директорот на Фондот од 8 дена на 15 дена односно истиот се усогасува со рокот на поднесување на управен приговор согласно одредбите од Законот за општата управна постапка.  Исто така со овие измени се брише „Потврдата за способност за родителска грижа – издадена од надлежниот центар за социјални работи“. Имено, Фондот за здравствено осигурување на Република Северна Македонија, при водење на постапката за остварување на правото на биомедицинско потпомогнато оплодување во здравствените установи кои вршат специјалистичко – консултативна здравствена заштита, во делот на дополнителна документација за полнолетни и деловно способни жени кои не се во брак бара истите да достават и Потврда за способност за родителска грижа издадена од надлежниот центар за социјални работи. Со оглед на тоа што осигурениците во праксата често се соочуваа со проблем при обезбедување на гореспоменатата Потврда за способност за родителска грижа, Фондот со допис бр. 09-28425/1 од 23.12.2024 година се обрати до Министерството за социјална политика, демографија и млади, барајќи мислење за надлежноста на Центрите за социјални работи да издаваат ваков тип на потврда. Министерството за социјална политика, демографија и млади, преку одговорот бр. 09-2180/1 од 31.01.2025 година, го информираше Фондот дека треба да ја преоцени потребата од издавање на ваков тип на Потврда, бидејќи Центрите за социјални работи, како надлежни органи за старателство, имаат точно прецизирани надлежности според Законот за семејство и не се обврзани да издаваат такви потврди. Врз основа на погоренаведеното, Фондот раководејќи се од начелото на економичност и ефикасност во постапката за остварување на право на БПО,  оцени дека нема потреба да бара Потврда за способност за родителска грижа од деловните жени, со цел да го олесни административниот процес и да го намали обемот на документацијата.

Потоа, Управниот одбор без дискусија  едногласно донесе

Одлука
за донесување Правилник за изменување на Правилникот за критериумите за склучување договори и начин на плаќање и постапка за остварување на правото и на здравствените услуги за биомедицинско потпомогнато оплодување во здравствените установи кои вршат специјалистичко – консултативна здравствена заштита

ТОЧКА 3 – Предлог – заклучок за пренамена на условен договорен надоместок за ЈЗУ УК  за детски болести Скопје 

За оваа точка на Дневниот ред Директорот Аџигогов, укажа дека се работи за доставено барање за промена на дел од терапијата за условен надоместок, од страна на ЈЗУ УК за детски болести Скопје, односно барање за промена на лекот Canakinumab со лекот   Somatrogon, од причина што лекот Canakinumab во 2025 година ќе биде вклучен во Програмата за ретки болести за 2025 година од Министерство за здравство. Ова барање за промена на лек нема финансиски импликации во вкупниот договорен надоместок, ниту во вкупниот условен надоместок на ЈЗУ УК за детски болести Скопје.

По објаснувањето,  се отвори дискусија на членовите на Управниот одбор во која зедоа учество Бесник Хамити, Маја Чемерикиќ Велковска, Димитар Димитриевски. По исцрпувањето на дискусијата се пристапи кон гласање. 

Бесник Хамити, Димитар Димитриевски, Трпе Деаноски и Бранко Азески гласаа ‘’ЗА,, додека Маја Чемерикиќ Велковска беше воздржана.

На тој начин, Управниот одбор  со мнозинство на гласови го донесе следниот

Заклучок:  
· Се одобрува делот од условниот надоместок на ЈЗУ УК за детски болести Скопје кој беше наменет за лекот Canakinumab, да се пренамени за лекот Somatrogon. 
· Се задолжува секторот за финансиски прашања да ја извести ЈЗУ УК  за детски болести Скопје за донесениот заклучок на Управниот одбор. 

[bookmark: _Hlk193197388][bookmark: _Hlk193197368]ТОЧКА 4 – Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година

Директорот  Аџигогов, информираше дека врз основа на известување од Министерство за здравство за ангажирање на нови приватни специјализанти, во Клиничка болница – Тетово (зголемување е за еден нов приватен специјализант) и Стоматолошки клинички центар „Свети Пантелејмон“ – Скопје (зголемување е за двајца нови приватни специјализанти), е направена пресметка за зголемување на договорниот надоместок на овие две ЈЗУ. Исто така, поради тоа што приватни специјализанти во меѓувреме имаат промена односно прекин на приватна специјализацијата во УК за пластична и реконструктивна хирургија – Скопје и УК за психијатрија - Скопје, договорните надоместоци за овие две ЈЗУ се намалени. Додека, во УК за детски болести - Скопје, УК за нефрологија – Скопје, УК за дерматологија – Скопје (зголемување е за еден приватен специјализант за овие три ЈЗУ), е поради тоа што овие приватни специјализанти во меѓувреме имале промена на приватната специјализација. 
Согласно известување од ЈЗУ и доставени податоци за обавени дежурства на приватните специјализанти во соодветната ЈЗУ.

Врз основа на известување од Министерство за здравство за распределба на финансиски средства по ЈЗУ за ангажирани здраствени работници за извршување на пробна работа за доктори по општа медицина во установите каде се врши дејноста примарна здравствена заштита соласно член 141 од Законот за здравствената заштита, дипломирани доктори по општа медицина имаат обврска да поминат шест месечна пробна работа во службите во склоп на Здравствените Домови и Болниците со проширена дејност во Република Северна Македонија.

Бесник Хамити, предложи да се направи измена на Закон, односно да не се бара согласност од Министерство за финансии. 

Следеше куса дискусија помеѓу членовите на Управниот одбор. 

[bookmark: _Hlk188878937]Потоа се пристапи кон гласање за предлогот и Управниот одбор едногласно ја донесе
предложената

Одлука
 за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година

ТОЧКА 5 - Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од специјалистичко- консултативната здравствена заштита за 2025 година

Директорот Аџигогов, за оваа точка од дневниот ред укажа дека се работи за Приватни здравствени установи каде што заради заминување во пензија како и поради смрт факсимилот се затвора во базата на Фондот и соодветно на тоа, треба да се промени утврдениот договорен надоместок.

Потоа, Управниот одбор, врз основа на предлогот содржан во работниот материјал за оваа точка, без дискусија едногласно ја донесе предложената

Одлука
за донесување на Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од специјалистичко- консултативната здравствена заштита за 2025 година

ТОЧКА 6 -Предлог за донесување на Одлука за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година

Директорот  Аџигогов, за оваа точка од дневниот ред информираше дека  се работи за склучување на договор поради тоа што во  Приватната здравствена установа, носителот се враќа од породилно и за друга Приватна здравствена установа раскинуваме поради  прекин на работниот однос на носителот на тимот поради смрт. 

По објаснувањето Управниот одбор едногласно донесе



Одлука
за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година

ТОЧКА 7- Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на лабораториските испитувања во специјалистичко- консултативната здравствена заштита по упат од избран лекар за 2025 година

Бранко Аџигогов, за оваа точка од дневниот ред информираше дека станува збор за Приватна здравствена установа каде што е направена техничка грешка на еден тим на договорниот надоместок, за пресметани шес месеци кога е направена и промена на тимот за цела година. 

По објаснувањето, Управниот одбор едногласно донесе

Одлука
за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на лабораториските испитувања во специјалистичко- консултативната здравствена заштита по упат од избран лекар за 2025 година

[bookmark: _Hlk193201044]ТОЧКА 8 - Предлог за утврдување на референтни цени на здравствени услуги

[bookmark: _Hlk193270647]Бранко Аџигогов, информираше дека во Фондот за здравствено осигурување во 2019 година има воведено пакет за здравствени услуги – Вградување на помошен уред за поддршка на срцева работа, а во 2020 година за здравствена услуга- Вградување на помошен уред за поддршка на срцевата работа за дејност кардиохирургија. Од страна на ЈЗУ УК за кардиохирургија Скопје, е доставено барање за формирање нови пакети на здравствени услуги со референтни цени, со оглед дека кај пациентите со вграден помошен уред за поддршка на срцевата работа се укажа потреба за замена на резервни делови. Со барањето е доставена и дополнителна документација за трошоците при пружање на оваа здравствена услуга, според калкулативните елементи од методологијата за утврдување референтни цени. По доставените податоци е направена анализа на трошоците, е контактирано со претставниците на здравствената установа и се утврди потребата за формирање на нови пакети. Предлог – цените се изработени согласно методологијата за утврдување на референтни цени и ги вклучува трошоците за персонал, лековите,медицинскиот материјал и режиските трошоци.
Комисијата за референтни цени при ФЗОРМ на редовна основа прави ревидирање на цените на здравствените услуги, односно по основ на анализа за висината на трошоците и по основ на барање од страна на здравствените устанви.

Потоа се пристапи кон гласање по предлогот и Управниот одбор едногласно ја донесе
предложената

Одлука
за утврдување на референтни цени на здравствени услуги

ТОЧКА 9 - Разгледување на молба поднесена од ПЗУ Аптека ,,П.Р. Фарм два’’ од Гостивар

[bookmark: _Hlk193970122]Во рамките на точката 9 Управниот одбор ја разгледа молбата поднесена од ПЗУ Аптека „П.Р. Фарм два“ од Гостивар и Информацијата на стручната служба во врска со молбата. По разгледувањето и кусата дискусија, Управниот одбор ја уважи молбата на аптеката и го донесе следниот

Заклучок:  
· Молбата на ПЗУ Аптека „П.Р. Фарм два“ од Гостивар се уважува. 
· Се задолжува стручната служба на Фондот да ги преземе потребните активности за прифаќање на рецептите за спорниот период од 16.8.2024 до 30.8.2024 година и исплата на фактурите на аптеката. 

[bookmark: _Hlk193890000]ТОЧКА 10- Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерство за здравство и Фонд за здравствено осигурување 

Бранко Аџигогов, во врска со оваа точка од дневниот ред информираше дека од страна на ЈЗУ УК за неврологија и ЈЗУ УК  за очни болести, имат доставено барање за добивање на согласност за набавка на лекови кои не се наоѓаат на Листатат на лекови кои паѓаат на товар на Фондот. Во врска со барањата согласно Правилникот за изменување и дополнување на Правилникот за начинот и методологијата за утврдување на референтни цени на лекови, Ви доставуваме пресметани предлог-референтни цени на лекови од доставените барања ( Aflibercept, Brolucizumab, Faricimab, Ocrelizumab) . Утврдените референтни цени за лековите ќе се применуваат во постапката за издавање на согласност за набавка на овие лекови, за сите барања поднесени од страна на јавните здравствени установи до крајот на календарската година.

По објаснувањето, Управниот одбор, без дискусија едногласно донесе 

Одлука
за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерство за здравство и Фонд за здравствено осигурување

Со тоа, дневниот ред беше исцрпен по што претседателот Бесник Хамити во 13,00 часот ја заклучи Седмата седница на Управниот одбор на Фондот.

          Записничар,                                                          Управен одбор/Këshilli drejtues
      Емилија Младеновска                                                           Претседател/Kryetar,
[bookmark: _Hlk125545888]                                                                                                               D-r Besnik Hamiti

